Verohallituksessa on pohdittu astronauttien kotipaikkaan, työnantajaan ja aikamatkailuun liittyviä veroteknisiä ongelmia.

Erilaisissa tulevaisuusseminaareissa avaruuden valloittamisen ja avaruusliiketoiminnan arvioidaan kasvavan nopeasti tällä vuosisadalla.

Amerikkalaiset teknologiamiljardöörit Elon Musk (Tesla) ja Jeff Bezos (Amazon) kilpailevat jo rakettiyhtiöillään kaupallisten avaruuslentojen herruudesta NASA:n ja venäläisten ja eurooppalaisten avaruusyhtiöiden kanssa.